પરિણામના દિવસે સાંજે રાહુલ ગાંધીની પત્રકાર પરિષદમાં પણ તેમને વારંવાર પૂછવામાં આવતું હતું કે '2019માં શું થશે અને કૉંગ્રેસ માટે વિજયની કેટલી શક્યતા છે?'

લોકસભાની સામાન્ય ચૂંટણીની પૂર્વે રાજ્યોની વિધાનસભાઓની ચૂંટણી યોજાય, ત્યારે આવો સવાલ પૂછાવો સ્વાભાવિક છે. 

પરિણામોમાં લોકોનો છેલ્લામાં છેલ્લો મૂડ જોવા મળે છે. 

2013માં આ જ રાજ્યોમાં (તેલંગણા છોડીને) વિધાનસભાઓની ચૂંટણી યોજાઈ ત્યારે 2014ની લોકસભાની ચૂંટણીમાં શું થશે એવો પ્રશ્ન પૂછવાની જરૂર નહોતી પડી. 

સાફ દેખાતું હું કે કૉંગ્રેસનો પરાજય થશે. એ સમયે વાતવાતમાં રાજકીય બાબતે ટ્વિટ કરનારા ભાજપના વડા પ્રધાનપદના ઉમેદવાર નરેન્દ્ર મોદીએ તો જાહેરાત પણ કરી દીધી હતી કે કૉંગ્રેસનો પરાજય નક્કી છે. 

તેમણે સોનિયા ગાંધીને પવનની દિશા જોવાની સલાહ આપી હતી. 

ઉત્તર ભારતનાં ત્રણ રાજ્યોનાં પરિણામો જોતાં પવનની દિશા શું સૂચવે છે? 

ના, 2013માં કૉંગ્રેસ અને યુપીએનો પરાજય નિશ્ચિત છે એવી જે જાહેરાત કરવામાં આવી હતી, એવી જાહેરાત અત્યારે કરી શકાય એમ નથી. 

થોડી એમાં ઉતાવળ ગણાશે. જોકે, ભાજપ સામે પ્રતિકુળળતાઓ સૂંડલામોઢે છે. 

તમે આ વાંચ્યું કે નહીં?

ભાજપની પ્રતિકૂળતા

સૌથી મોટી પ્રતિકૂળતા ઉત્તર ભારતમાં ભાજપની બેઠકોની ઘનતા છે. 2014માં ભાજપને કુલ 282 બેઠકો મળી હતી. એ 282 બેઠકોમાંથી 241 બેઠકો ઉત્તર અને પશ્ચિમ ભારતનાં રાજ્યોમાંથી મળી હતી. 

એ રાજ્યો છે; ઉત્તર પ્રદેશ(80/71), બિહાર (40/22), ઝારખંડ (14/12), મધ્ય પ્રદેશ (29/27), છત્તીસગઢ (11/10), મહારાષ્ટ્ર (48/23, શિવસેનાને 18. કુલ 41), ગુજરાત (26/26), રાજસ્થાન (25/25), દિલ્હી (7/7), હરિયાણા (10/7), હિમાચલ પ્રદેશ (4/4), ઉત્તરાખંડ (5/5) ઉપરાંત ચંદીગઢ અને દીવની એક-એક. 

અમુક રાજ્યોમાં સોમાંથી સો ટકા, અમુકમાં સોમાંથી 95 ટકા, અમુકમાં 80થી 90 ટકા. સરેરાશ 80 ટકાની થઈ. 

આ રાજ્યોમાં ભાજપને મળેલા મતોની વાત કરીએ તો સૌથી ઓછા બિહારમાં 29.40 ટકા (રાષ્ટ્રીય સરેરાશ કરતાં માત્ર દોઢ ટકો ઓછા) અને સૌથી વધુ ગુજરાતમાં 60.11 ટકા મત મળ્યા હતા. 

આ રાજ્યોમાં મળેલા મતોની સરેરાશ 53 ટકા કરતાં વધુ એટલે કે રાષ્ટ્રીય સરેરાશ કરતાં બાવીસ ટકા વધુ. 

આમ ઉત્તર અને પશ્ચિમ ભારતમાં 80 ટકાનો સ્ટ્રાઇક રેટ અને 53 ટકાની મતની સરેરાશ જાળવી રાખવી એ બહુ મુશ્કેલ કામ છે. 

બીજું ઉપર જણાવેલાં રાજ્યો લોકસભાની કુલ 542 બેઠકોમાંથી 301 બેઠકો ધરાવે છે. 

બીજા શબ્દોમાં કહીએ તો 2014માં સઘનપણે ભાજપ... \n\nમને ઉપરના લેખ માટે સારું શીર્ષક આપો.
Assembly Election : શું 2019માં ભાજપના સૂપડાં સાફ થઈ જશે?